Organiese materiaal hou jou grond gesond | Landbou
Organiese materiaal hou jou grond gesond
fOTO 1 'n Grondprofiel (links) wys die donkerder kleur van die bogrond vanweë die aanwesigheid van redelik hoë vlakke organiese materiaal. Foto: Soil Classification Working Group, 1991.
Boere let dikwels op dat grond waarop gewasse vir baie jare verbou is, geleidelik minder produktief raak. In onlangse tye kon hierdie afname in produktiwiteit verbloem word deur die indrukwekkende vooruitgang in gewasteling.
Verbeterings in die genetiese materiaal van plante is egter geensins 'n volhoubare oplossing vir die probleem van 'n afname in grondgesondheid nie.
In dié opsig is dit die moeite werd om waarnemings van prof. Rattan Lal van die Ohio-staatsuniversiteit, een van die wêreld se top-grondwetenskaplikes, te oorweeg: "Selfs die heel beste kultivargewasse wat deur biotegnologie en genetiese modifikasie ontwikkel is, kan nie water en voedingstowwe uit die grond haal as dit nie daar is nie.